cyanic-selkie/wikianc huggingface dataset:
Allan Mann
Allan Gustav Bertil Mann (født 5. mai 1921 i Töreboda, død 5. desember 2005) var en svensk militæroffiser. Han deltok på norsk side i andre verdenskrig og var en av verdenskrigens høyest dekorerte svensker. Mann omtales som en av Sveriges mest kjente offiserer i moderne tid.
Frivillig i vinterkrigen
Allerede før han hadde gjort sin verneplikt i Sverige meldte Mann seg som 18-åring i 1939 frivillig til tjeneste på Finlands side i vinterkrigen. Han ble en del av Svenska Frivilligkåren og ble stasjonert ved Sallafronten i Nord-Finland, der han gjorde tjeneste som ordonnans. I Finland ble han også kjent med norske frivillige.
Yang Guangxian
Biografi
Omkring 1659 begynte han sin personlige kampanje mot det vestlige misjonærer. På denne tid var den ledende misjonær blant jesuittene i Beijing den tyske astronomen pater Johann Adam Schall von Bell (Tang Ruowang 湯若望（字道味, 1591-1666), som hadde oversatt europeiske verker om astronomi og kalenderen under Ming-dynastiet og var blitt utnevnt til leder for det keiserlige astronomibyrå av mandsju-regenten Dorgon. I august 1644 gav Dorgon ham i oppdrag å utarbeide en kalender basert på vestlige matematiske beregninger, et verk som senere ble kjent som Shixian li ( 時憲曆). Schall nøt også Qing-keiseren Shunzhis gunst. I 1650 fikk han tillatelse til å bygge en kirke nær kalenderbyråret innenfor Xuanwu-porten, og i 1653 fikk han tittelen Tongxuan jiaoshi (通玄教師), religionslæreren som forstår det mysteriøse. Etter 1661 ble tittelen endret til Tongwei jiaoshi ( 通微教師) (wei –  微 –  betyr grenseløs) for å unngå bruk av Kangxi-keiserens personlige navn.
Allan Mann
På norsk side i 1940
Da Tyskland overfalt Norge 9. april 1940 befant Mann seg i Stockholm. Sammen med andre norske og svenske Finlands-frivillige tok han seg til Norge og kom 12. april til Kongsvinger. De frivillige bar fortsatt uniformene fra Finland og fikk bare byttet til norsk uniformslue før det bar i kamp. Mann ble satt inn i kampene ved Skarnes, der han gjorde tjeneste under løytnant Einar Gamst, som han kjente fra Finland. De norske styrkene ble presset nordover og Mann deltok i kampene i Østerdalen og nordover til Røros, inntil de norske styrkene oppga motstanden mot inntrengerne 3. mai.
Yang Guangxian
Biografi
De europeiske astronomiske beregningene viste seg å være mer korrekte enn de tradisjonelle kinesiske. Dette skuffet de muslimske medlemmer i astronomistyret, som begynte å planlegge hvordan de kunne få Schall fjernet. I 1657 anklaget én av dem, Wu Mingxuan (吳明炫 ), Schall for å ha foretatt mange gale astronomiske forutsigelser, men ettersom anklagene var feilaktige, havnet han selv i fengsel. Etter løslatelsen begynte han å samarbeide med Yang i sine angrep på misjonærene, og gav Yang en noe overflatisk innsikt i astronomi. I de følgende år kom Yang stadig med anklager både mot den kristne religion og mot pater Schalls vitenskapelige arbeid, men ble gjennomgående ignorert. Schall nøt fremdeles hoffets gunst, og på sin 71-årsdag (29. april 1661) ble han presentert med gratulasjonsessays fra flere fremstående embedsmenn, blant dem Jin Zhijun, Wei Yijie og Gong Dingzi. Senere samme år, da Schalls adoptivsønn Tang Shihong (湯士弘, opprinnelig etternavn Pan (潘)) ble gitt privilegier som student ved det keiserlige akademi, fikk han flere hilsener og enda to essays, det ene av Wang Chongjian (王崇簡) og et annet av storsekretær Hu Shi'an (胡世安, 字處靜, 號菊潭, 1593-1663).
Allan Mann
På norsk side i 1940
Sammen med andre frivillige tok Mann seg gjennom Sverige for å fortsette kampen i Nord-Norge. Ferden gikk i sivile klær for å unngå internering i Sverige. Mann tok seg til Haparanda på grensen mot Finland og deretter videre over til Rovaniemi i finsk Lappland. Derfra gikk turen til Petsamo, som den gang var finsk, og videre med båt over Kirkenes til Tromsø. Derfra gikk turen til Narvik, der norske og allierte styrker møtte tyske styrker. Mann kom 19. mai til Gratangen. Han ble innlemmet i 2. bataljon i Infanteriregiment nr. 15 og deltok i erobringen av Narvik by 28. mai. 6. til 7. juni var Mann del av en avdeling bestående av både nordmenn, polske styrker fra Den selvstendige Podhalebrigaden og medlemmer av den franske Fremmedlegionen, som rykket fram langs mellom Narvik og Kiruna for å drive opprenskningsarbeid. Her ble han rammet av granatsplinter i magen og såret. Mann klarte likevel å frakte en fransk fremmedlegionær, som var skadet i en fot og ikke kunne gå, på kjelke over fjellet til sikkerhet i Sverige.
Yang Guangxian
Biografi
Yang innstilte ikke dermed sine angrep. Den 15. september fremla han for seremonistyrelsen et dokument som beskyldte Schall for flere feilaktige astronomiske beregninger. Og jesuittene generelt for sammensvergelse mot staten og spredning av feilaktig lære blant folket. Som bevis for anklagene viste han til en pamflett om den kristne kirkes historie i Kina med tittelen Tianxue Chuan'gai (天學傳概). Den var forfattet i 1663 av en konvertitt, Li Zubo ( 李祖白, 字然真, død 1665), med et forord skrevet i februar 1665 av en sensor, Xu Zhijian. Li hevdet at menneskene stammet fra Judea og at en gren av menneskeslekten hadde flyttet til Kina under en leder forsøksvis identifisert som Fuxi (伏羲). Videre hevdet han at Gud var blitt tilbedt i det gamle Kina under navnene Tian (天) eller Shangdi (上帝), og at denne dyrkelse, kjent som Tianxue (天學), var forsvunnet under Zhou-tiden men var blitt gjenopplivet av pater Ricci og andre misjonærer. For ytterligere å underbygge sine anklager fremla Yang gjenstander benyttet av konvertitter, som for eksempel det kristne kors, religiøse traktater og et identifikasjonsbevis. Han hevdet at dette var noe som de kristne ville benytte for å identifisere seg overfor hverandre skulle det bryte ut et opprør. Lis teori om det kinesiske folks opprinnelse var utålelig ettersom den innebar at kineserne nedstammet fra en fremmed rase, men den ville nok ha blitt ignorert av domsinstansen dersom ikke Yang hadde fremsatt en ytterligere beskyldning som var bedre egnet til å bli tatt på alvor av mandsjuene som hadde en sterk tro på shamanisme, blant annet ganning og forbannelser. Yang anklaget Schall for bevisst å ha anvist en uheldig dato i 1658 for begravelsen av en prins som døde som småbarn, for på denne måte å lyse forbannelser over hans foreldre slik at også de døde kort tid etter.
Allan Mann
Hemmelig kurer
Fra Sverige fortsatte Mann sin innsats for Norge som hemmelig kurer i Värmland, et område som var viktig for trafikken av flyktninger ut av Norge og for forbindelsene mellom Oslo og Stockholm. Mann gjennomførte 52 kureroppdrag mellom Norge og Sverige, og deltok dermed i utbyggingen av viktige forsyningslinjer for motstandsbevegelsen i Norge ved å bringe inn våpen, ammunisjon og penger.
Yang Guangxian
Biografi
Schall hadde mistet talens bruk og klarte ikke å forsvare seg. Den andre europeiske astronom og jesuitt ved hoffet, Ferdinand Verbiest (Nan Huairen – 南懷仁), hadde bare vært noen få år i landet og hans kinesisk var ikke god nok til noe fullgodt forsvar av aldrende pater Schall.
Saken ble ført da den nye keiseren, Kangxi ennå bare var et barn, og landet ble styrt av regenten Oboi (Ao Bai). Den 15. april 1665 ble Schall og syv kinesiske astronomer dømt til døden at straffestyret, fem andre kinesere ble også dømt til døden, og andre som var «involvert», blant dem tre andre misjonærer som da var i Beijing – Verbiest, Luigi (Lodovico) Buglio (利類思) og Gabriel de Magalhães (安文思, 字景明, 1609-1677) – skulle piskes og forvises. Den påfølgende dag var det et jordskjelv, og det ble tolket som himmelens motstand mot de urettmessige dommene. Det fortelles også at keiserinne Xiaozhuang (孝莊文皇后), som var blitt pleiet og kurert for en sykdom av Schall, hadde talt hans sak. Den 17. mai ble Schall løslatt likesom alle kineserne, med unntak av fem av dem – alle kinesiske konvertitter – som ble henrettet for valget av en uheldig begravelsesdag for den unge prinsen. Alle katolske kirker i riket ble stengt, misjonærene i landets indre ble beordret til Macao, skjønt alle prestene som bodde i Beijing fikk lov til å forbli der.
Under den påfølgende rettssak mot astronomene offentliggjorde Yang sine antimisjonærsholdninger i en samling hvis navn Budeyi (不得已), Jeg kunne ikke annerledes, intet annet vis, røper en apologetisk tilnærming. Deretter fikk han i oppdrag å overta ledelsen for astronomidirektoratet. Fra april til august 1665 prøvde han å bli løst fra det under henvisning til at han var for gammel og syk. I virkeligheten var det fordi han ikke hadde forstand på astronomiske kalkulasjoner og fordi de øvrige i astronomidirektoratet nektet å hjelpe ham. Trass i sine protester ble han utnevnt til leder for astronomidirektoratet.
Allan Mann
Kompani Linge
I november 1944 ble Mann fløyet til Luleå, der norske polititropper hadde fått oppsatt en base. I januar 1945 ble Mann fløyet inn over Norge og sluppet i fallskjerm over Finnmarksvidda. Han deltok der i en operasjon under ledelse av Bernt Balchen, som hadde til formål å sette inn norske polititropper fra baser i Nord-Sverige etter at tyske tropper trakk seg ut. Fra januar til april ble to kompanier og en bataljon av norske polititropper satt opp i Finnmark, dessuten også et feltsykehus. Mann fungerte som etterretningsoffiser i operasjonen.
Yang Guangxian
Biografi
Samtidig skrev han det som ble annen del av Budeyi, der han tok med noen anklageskrifter og mer antimisjonærstoff. Fra 1665 var han leder for astronomidirektoratet, assistert av Wu Mingxuan for forberedelsen av kalenderen.
Allan Mann
Kompani Linge
I frigjøringsdagene i mai 1945 tok Mann seg fra Stockholm til Norge over Arvika og var 8. mai 1945 i Norge.
Etter krigen
Etter andre verdenskrig fortsatte Mann å tjenestegjøre i det norske Forsvaret, der han også tok militær utdanning. Mann fikk etter hvert kapteins grad. Han tjenestegjorde i Tysklandsbrigaden. Mann tjenestegjorde i det norske forsvaret til 1951, da han vendte tilbake til Sverige. I Sverige fortsatte han en karriere som militær og ble idrettslærer og nærkampinstruktør ved Militärhögskolan Karlberg. Han ble pensjonert i 1984.
Mann medvirket til at det i 1970 på Vestre Gravlund i Oslo ble reist et minnesmerke over de 96 svenske som døde for Norges sak under andre verdenskrig.
Norges ambassadør, samt Finlands og Frankrikes militærattacheer var til stede ved gravferden i Solna kirke 11. januar 2006.
Yang Guangxian
Biografi
Også i 1668 hadde keiseren fordømt den tidligere regent Oboi, som tyrann og forræder. Verbiest grep da sjansen og bad keiseren om å gjennomgå 1665-dommen mot Schall (som hadde dødd av naturlige årsaker i 1666) og hans astronomer, fordi han mente at Oboi hadde begått justismord etter påvirkning fra Yang Guangxian. Keiseren gjorde så, og pater Schall ble posthumt frikjent og gitt tilbake sine tidligere titler og embedsgrader (det samme gjaldt de fem henrettede kinesiske astronomene) og ble gitt en ærefull offisiell begravelse. Hans beslaglagte eiendeler ble tilbakeført til misjonærene. Yang ble dømt til forvisning for å ha rettet falske anklage mot dem. Den 5. september viste keiseren medlidenhet med den aldrende Yang og tillot ham å vende tilbake til sitt hjemsted som en vanlig borger. På veien hjem ble han dårlig, og døde i Dezhou i Shandong-provinsen.
Allan Mann
Utmerkelser
Mann anses som den svenske som ble høyest dekorert for innsats under andre verdenskrig. Han ble tildelt de norske utmerkelsene St. Olavsmedaljen med ekegren og Deltagermedaljen med rosett. I 1985 ble han tildelt Forsvarsmedaljen med laurbærgren. Mann ble utnevnt til ridder av den franske Æreslegionen og tildelt Croix de Guerre med palmegren. Fra Storbritannia ble Mann dekorert med Military Medal og 1939–1945 Star. For innsatsen under vinterkrigen ble han tildelt Vinterkrigens minnemedalje med sverd og spenne og Vinterkrigens Lapplandskors. Han bar også FN-medaljen for deltagelse i UNFICYP, FN-styrkene på Kypros, og hadde Svenske Finlandsfrivilliges frivilligkors i gull og Reservepolitiets (Polititroppenes) 50-års minnemedalje.
Yang Guangxian
Biografi
From 1669 til 1827 var det keiserlige astronomidirektorat uavbrutt under utlendingers direksjon. Blant dem var Claudio Filippo Grimaldi ( 閔明我, 字德先, 1639-1712), Ignaz Kögler (戴進賢, 1680-1746), Andre Pereira (徐懋德, 1690-1743), Augustin Haller von Hallerstein (劉松齡, 字喬年, 1703-1774), Anton Gogeisl (鮑友管, 字義人, 1701-1771), Felix de Rocha (傅作霖, 1713-1781), Joseph d'Espinha (高慎思, 1722-1788), Joseph-Bernard d'Almeida (索德超, 字越常, 1728-1805) og Andre Rodriguez ( 安國寧, 字永康, 1729-1796).
Gerd M. Monsen
Gerd Margrethe Monsen (født 24. januar 1953) er en norsk lokalpolitiker (Ap). Hun var ordfører i Holmestrand kommune fra 2003 til 2007, og ble valgt til ordfører i et valgteknisk samarbeid med SV som fikk varaordføreren.
Ved valget i 2007 hadde Holmestrand direkte ordførervalg. Alf Johan Svele fra Høyre fikk flest stemmer og overtok som ordfører.
Gerd M. Monsen har også vært leder i Holmestrand Arbeiderparti. Hun trakk seg fra kommunepolitikken i 2011.
Caerois
Caerois er en slekt av sommerfugler i gruppen morfosommerfugler (Morphini) som sannsynligvis bør regnes til underfamilien ringvinger (Satyrinae) i den store familien flikvinger (Nymphalidae). De ble tidligere gjerne regnet som en egen familie, Morphidae.
Utseende
Ganske store sommerfugler med litt sigdformede forvinger og bakvinger som er trukket ut til en smal stjert som pekker skrått bakover. Vingens grunnfarge er mørk brun, av og til med en blå metallglans. Forvingen har en stor, mer eller mindre tydelig øyeflekk i spissen. Vingens underside er lysbrun med mørkere tverrlinjer. Dette gjør at sommerfuglen ligner veldig på et vissent blad når den sitter stille.
Levevis
Artene lever i tropisk regnskog.
Alf Ramsey
Alfred Ernest Ramsey (1920–1999) var en britisk fotballspiller og senere manager for Englands herrelandslag i fotball, fra 1963 til 1974. Hans største bragd var å vinne VM i fotball 1966 på hjemmebane 30. juli 1966. Landslaget kom også på tredjeplass i EM i fotball 1968 og nådde kvartfinalen i VM i fotball 1970 under hans ledelse. I 1967 ble han utnevnt til knight bachelor og dermed slått til ridder. Han hadde deretter rett til å føre tiltaleformen sir foran sitt navn.
Tidlig liv og spillerkarriere
Han fikk spille mye da han var i hæren under Andre verdenskrig. Han spilte for Portsmouth FC i Londons krigsliga i 1942, før han spilte for Southampton FC fra 1943 til 1949, og da siden 1944 som profesjonell. Etter denne tid spilte han også for Tottenham Hotspur, hvor han hadde stor suksess som høyre-back i mer enn 250 liga- og cupkamper. I 1948 debuterte han også for England mot Sveits, og han var landslagskaptein ved tre anledninger. Hans siste landskamp kom i 3-6-tapet mot Ungarn i 1953, da han scoret ned et straffespark, hans spesialitet, noe som ga ham kallenavnet «The General of Penalties» Tilsammen fikk han 32 landskamper (med tre mål), samt en B-landskamp. Han var behersket i opphetede situasjoner og var flink å analysere.
Ipswich Manager
Han la opp spillerkarrieren i 1955 for å bli manager i Ipswich Town, som han tok fra 3. divisjon (avdeling sør) til 1. divisjon, datidens øverste divisjon. Det nyopprykkede laget vant 1. divisjon i 1962. Ramseys taktikk og filosofi om å ikke ha stjernespillere, bare solide, hardarbeidende lagspillere hjalp klubben til seier.
England manager
Han ble ansatt som Englands landslagsmanager i 1963 og fikk oppmerksomhet da han uttalte at England kom til å vinne VM i 1966 på hjemmebane. Englands landslag hadde aldri hatt suksess i denne turneringen. Han forlangte også fullstendig kontroll over uttakene til landslagstroppen, noe som ikke hadde vært vanlig før denne tid. Hans utnevnelse av den unge Bobby Moore viste hans evne til å se potensial i unge spillere. Forgjengeren Walter Winterbottom hadde måttet forholde seg til komiteer for slike uttak, spesielt i sammenheng med turneringssluttspill. Dermed ble Ramsey referert til som Englands første «ordentlige» manager.
Taktikk
Gjennom sin tid som Ipswich-manager hadde Ramsey eksperimentert med en ny spillestil, som etterhvert skulle lede England til VM-gull med et lag som ble kalt «wingless wonders». Siden vinger ikke var kjent for defensive kvaliteter, droppet Ramsey dem til fordel for angripende midtbanespillere som også kunne gjøre defensivt arbeid. Systemet ble revolusjonerende, siden motstandernes backer forventet at vingene skulle komme nedover sidelinjen så snart laget hadde vunnet ballen. Istedet ble ballen spilt gjennom midtforsvaret, hva som førte til et stort overraskelsesmoment. Systemet fungerte bra i Ipswich, og ga resultater på internasjonal arena første gang da England slo Spania i en vennskapskamp like før VM-1966. Bobby Charlton uttalte at «de spanske spillerne bare stod og kikket på hverandre mens vi brøt gjennom midtforsvaret deres gang på gang».
VM 1966
Han erstattet Alan Ball og John Connelly med Martin Peters, hvis spillestil passet bedre inn i lagets system. Terry Paine ble også byttet inn. England vant 2-0 mot Mexico og oppnådde samme resultat mot Frankrike i siste kamp. Storscorer Jimmy Greaves ble skadet i gruppespillet, og ville være ute for de neste kampene. Ramsey satte inn den unge West Ham-spilleren Geoff Hurst i hans sted. Frankrike-kampen markerte også slutten for bruk av vinger under dette mesterskapet. Dermed ble Ian Callaghan erstattet med Alan Ball for å styrke midtbaneleddet.
I semifinalen ble Portugal, med Eusébio i spissen, slått 2-1.
30. juli møtte England Vest-Tyskland i finalen på Wembley Stadium. Jimmy Greaves var nå skadefri og klar til innsats, og media presset på for at han skulle få spille, men Ramsey beholdt Geoff Hurst, som scoret hat-trick i VM-finalen. Dommeren blåste for mål (3-2), og situasjonen har vært omdiskutert siden. Først med moderne teknologi har man kunnet avgjøre at ballen faktisk var inne.
Ramsey forholdt seg rolig under feiringen av VM-gullet, og overlot dette til spillerne som hadde oppnådd resultatene. Han hadde bevist at 4-4-2-systemet virket.
1970-1974
England røk ut av VM i fotball 1970 da laget tapte 2-3 mot i kvartfinalen, etter å ha ledet 2-0 tyve minutter før full tid. Deler av skylden ble lagt på Alf Ramsey på grunn av hans defensive taktikk denne perioden. Andre skylder på Englands reservekeeper Peter Bonetti. Ramsey ble sparket i 1974 etter at England ikke klarte å kvalifisere seg til fotball vm i Tyskland. Nok en gang fikk Ramseys taktiske valg skylden, blant annet på grunn av innbytter på feil tidspunkt.
Senere liv
I sine eldre dager var Ramsey styreformann i Birmingham City, og teknisk rådgiver for den greske klubben Panathinaikos mellom 1979 og 1980. Han dukket også opp, som tegnet versjon, i tegneserien «Roy of the Rovers», som midlertidig manager for «Melchester Rovers» da Roy selv lå i koma.
Han fikk et hjerteattakk under fotball-VM 1998, og døde av Alzheimers på et sykehjem i Ipswich 28. april 1999, i en alder av 79.
Arven etter Ramsey
Ramsey ble innlemmet i engelsk fotballs «Hall of Fame» i 2002 for sin påvirkning av engelsk fotball som manager. England har aldri vunnet VM utenom seieren i 1966. Det stadige presset fra media har ført til at landslagssjefer ofte er blitt sammenlignet med Ramsey.
«Sir Alf Ramsey Way», tidligere «Portman's Walk», er en gate i Ipswich oppkalt etter Ramsey kort tid etter hans død, for å minnes hans tid som manager i Ipswich Town. I år 2000 satte man opp en statue av Ramsey på Portman Road, Ipswich Towns hjemmebane.
Polo under Sommer-OL 1900
Polo under Sommer-OL 1900. Polo var med på det olympisk programmet for første gang 1900 i Paris. Fem lag deltok og kampene ble spilt 28. mai, 31. mai og 2. juni. Flere av lagene var ikke rene nasjonslag, men hadde spillere fra ulike nasjoner. Turneringen ble spilt i cup-form, det ble ikke spilt kamp om tredjeplassen; begge lagene som tapte semi-finalene fikk bronse. Det var britiske spillere på tre ulike lag. Gullmedalje ble delt ut til det amerikanske og britiske laget Foxhunters Hurlingham, sølv til det amerikanske og britiske laget Polo Club Rugby. Det ble delt ut bronsemedalje til det britiske og franske laget Bagatelle Polo Club de Paris, og den andre bronsemedaljen tok det meksikanske laget.
Bjørn Ianke
Bjørn Ianke (født 24. februar 1948 på Hamar, død 15. mars 2002 i Frankfurt am Main) var en norsk musiker (kontrabass). Han var samboer med Cecilie Løveid.
Som solist var han ved Festspillene i Bergen 1989, Nordisk Musikkfest i Göteborg 1991, i egne oppsetninger i Stockholm og Berlin, med Norske Blåsere ved Rheinisches Musikfest i Essen i 1993, og året etter ved BASS 94 i Avignon. Til sin egen 70-årsdag skrev Arne Nordheim Three stanzas for doublebass alone, med Ianke som påtenkt utøver i 2001. Verket ble oppført i Den Sorte Diamant på Nordheims fødselsdag.
Fryktløse Nadia
Fryktløse Nadia (Fearless Nadia) (født 8. januar 1908 i Perth i Australia, død 9. januar 1996 i Bombay i India) var en berømt indisk skuespiller og stuntkvinne.
Karriere
Evans reiste først omkring i India som skuespiller. I 1930 blei hun engasjert ved Zarko-sirkuset. Hun skifta da navn til Nadia. Hun debuterte på film i den arabiske Makhazane el ochak (1932), som blei spilt inn i Egypt. Hun kom inn i indisk film gjennom J.B.H. Wadia, grunnleggeren av Wadia Movietone, giganten innen stunt og action-sjangeren i Bombay på 1930-tallet. Debuten her var med Lal-e-Yaman (1933). Filmen blei en stor suksess, og Nadia blei etter hvert berømt for sine filmstunt. Hun blei kjent som «Indias stuntdronning».
I 1935 kom filmen Hunterwali, og Hunterwali blei også et kjent tilnavn på Nadia. Rollebildet av henne blei klassisk, iført tettsittende klær, høye støvletter og med en pisk. Hun gjentok rollen i Hunterwali ki Beti noen år seinere. Filmkarrieren varte heilt fram til 1970. Hennes siste film var Ek Nanhi Munni Ladki Thi (1970), der hun hadde en mindre rolle.
Privatliv
Opp gjennom karrieren blei Nadia flere ganger knytta til berømte menn gjennom påståtte kjærlighetsforhold. Hun var gift to ganger og hadde en sønn i første ekteskap. Hun hadde så et langvarig forhold til Homi Wadia, en yngre bror av filmprodusenten. Brødrenes mor var imidlertid ortodoks parsi, og hun ville ikke tillate sønnen å gifte seg med Nadia. De opprettholdt likevel forholdet og gifta seg i 1961, etter moras død.
I 1993 kom den biografiske dokumentarfilmen Fearless: The Hunterwali Story.
Ingvild Stensland
Hun var i mange år landslagskaptein på det norske A-landslaget.
Spillerkarriere
Stensland viste seg tidlig å være et fotballtalent. Hun vokste opp i en fotballfamilie med en far som var fotballtrener, og hun trente med guttene til hun var et stykke ut i tenårene. Etter debuten for Lyngdal Idrettslag har hun spilt for Fotballklubben Donn, Athene Moss og Kolbotn Idrettslag, hvor hun ble kaptein i løpet av 2006. Stensland dro så videre til Sverige der hun spilte for Kopparbergs/Göteborg FC. Etter endt sesong 2008 dro Stensland videre til Olympique Lyonnais. Våren 2011 vant Olympique Lyonnais Champions League for første gang, men Stensland var ikke på banen i finalen. Sommeren 2011 gikk hun tilbake til Kopparbergs/Göteborg FC hvor hun forble ut sesongen, hvor hun var med da laget vant cupen. I januar 2012 kom hun så tilbake til Norge for å spille for Stabæk.
Som landslagsspiller ble Stensland med til i EM-2005 i England, der det ble sølv. Siden det har hun i stadig større grad vært selvskreven på landslaget. Hun var med i alle Norges kamper i Kina i VM-2007, hvor Norge tok fjerdeplass, og hun spilte også i OL i samme by året senere. Da Ane Stangeland Horpestad la opp i 2008, tok Stensland over kapteinsbindet.
Hun var skadet og ute av fotballen fra sommeren 2014 og ut 2015. Hun var tilbake i landslagstroppen tidlig i 2016, og la opp som spiller i november 2016.
Trenerkarriere
I januar 2018 ble det kjent at hun var ansatt som toppspillerutvikler i Stabæk.
I januar 2021 ble det kjent at hun ble ny landslagstrener for det norske U23-landslaget fra og med 2022.
I august 2022 ble det kjent at Stensland ble en del av teamet til Hege Riise, som assistenttrener for det norske kvinnelandslaget.
Meritter
I 2005 og 2008 ble Stensland kåret til årets spiller i Toppserien. Hun har også blitt nominert til FIFA World Player of the Year flere ganger, men har aldri nådd helt opp.
Bokutgivelse
I 2022 forfatterdebuterte Stensland med Fotballboka for jenter, skrevet sammen med Viggo Strømme. Boken ble utgitt på Spartacus Forlag.
Estrid Sveinsdatter
Estrid Sveinsdatter, (Estrid/Astrid; født ca. 990, død 9. mai 1074) var en dansk kongsdatter med Svein Tjugeskjegg som far og kanskje Gunhild av Venland (eller eventuelt Sigrid Storråde) som mor. Hun var søster av Harald Sveinsson, senere konge av Danmark, og Knut den mektige, senere konge av England, og ved brorens død også av Danmark. Med sin sønn Svein Estridsson ble hun selv mor til en konge av Danmark. Det er bemerkelsesverdig at sønnen hadde navn etter henne, og ikke hans far, Ulf Torgilsson, og det dynasti som styrte Danmark i 1047–1412 hadde navn etter henne. I Danmark var hun kjent som «dronning Estrid» til tross for et faktum at ikke var gift med en konge.
Første år
Det er usikkert når Estrid ble født, anslagsvis en gang rundt 990, men kanskje så sent som rundt 1000. I 1014 døde hennes far Svein, og da ble hennes bror Knut hennes verge. Kongsdøtre var viktige i alliansebygging, og en enkel kilde nevner at Estrid ble giftet bort med en russisk kongesønn, og da antagelig en av sønnene til Vladimir I den store, men alle sønnene til Vladimir døde innbyrdeskrigen etter farens død i 1015.
Etter at Knut ble konge av England i 1017 forsøkte han å få i stand en allianse med hertugdømmet Normandie ved å gifte Estrid til sønnen av hertug Rikard II av Normandie, Robert I. Det er uklart om dette ekteskapet noen gang ble inngått. Den franske kronikøren Rodulfus Glaber rapporterte i sitt verk Historiarum libri quinque at en søster av Knut som ikke nevnes med navn giftet seg med Robert, Adam av Bremen forteller om et ekteskap mellom Estrid (som han kaller «Margaret») til Rikard II (ikke Robert I), og indikerer at da Rikard II dro til Jerusalem, giftet hun seg med jarl Ulf. Problemet her er at Rikard II ikke dro til Jerusalem, men Robert I gjorde det. Normanniske kilder nevner ikke et slikt ekteskap for noen av hertugene, og senere historikere er uenig om ekteskapet var kun kortvarig, om det var en kun forlovelse, eller om det hele er et resultat av forveksling.
Gift med jarl Ulf
Hennes bror Knut sørget for at hun på omtrent samme tidspunkt, rundt 1015, ble gift med en dansk stormann, jarl Ulf Torgilsson. Ulf deltok i Knuts invasjon av England. Han ble deretter utnevnt til jarl av Danmark og regjerte landet i Knuts fravær. Han var også fosterfar til Knuts sønn Hardeknut. Ulfs søster Gyda ble gift med den angelsaksiske jarl Godwin av Wessex, en av de fremste stormennene under Knut. Ulfs stilling som Danmarks egentlig hersker ble etter hvert for mye for Knut, og juledagen 1026 lot han sine folk drepe Ulf. Kildene avviker, men han ble drept enten på innsiden av kirken i Roskilde, den senere Roskilde domkirke, i henhold til Roskilde-krøniken, eller på kongsgården i henhold til Saxo Grammaticus’ Gesta Danorum. Estrid ble rasende og krevde at broren betale mannebot. Hun brukte pengene til bygge en steinkirke på stedet i 1035. Harald Blåtann hadde allerede bygget en liten kirke av tømmer der som ble kalt for Treninghetskirken, og han ble begravet der. Hans sønn Svein Tjugeskjegg utvidet kirken og ble også begravet der. I 1020 ble Roskilde utnevnt til bispesete, og kirken ble en domkirke. som da ble revet og en ny kirke reist i stein. På 1070-tallet ble den under hennes sønn Svein Estridsson erstattet av en ny kirke.
Estrid mistet ikke brorens tillit og mottok store eiendommer fra ham. Hun var Hardeknuts tante og hadde således innflytelse i maktens sentrum. Hun ga sin sønn Svein en kristen utdannelse, og støttet senere hans kamp om makten i Danmark etter at Knut døde i 1035, og Hardeknut i 1042 da den mannlige kongeslekten døde ut. Hennes sønn var den nærmeste i slekt via sin mor. I 1047 ble han godtatt som konge av Danmark grunnet sin mors slektskap, og ble således kjent ved det uvanlige matronymet Estridsson, «sønn av sin mor», og ikke det vanlige patronymikon, «sønn av sin far». Hennes andre sønn, Bjørn Ulfsson, var kjent ved sin fars navn, og døde i England. Estrid selv nøt stor respekt og ble omtalt som dronning Estrid, ikke dronningmor.
Estrids død og begravelse
Dato for Estrid er ikke kjent, men det kan ikke ha vært tidligere enn 1057 eller senere enn 1073 da det er kjent at biskop Vilhelm av Roskilde forerettet ved hennes begravelse, og han hadde sitt bispesete mellom 1057 og 1073.
Det var lenge antatt at hun ble gravlagt i det nordøstlige utstikkeren av Roskilde Domkirke, men en DNA-prøve i 2003 tilbakeviste myten da levningene tilhørte en kvinne altfor ung til å være Estrid. Den nye teorien er at tegnene på utstikkeren gjelder Margareta Hasbjørnsdatter, gift med kong Harald Hen, sønn av Svein Estridsson.
Okstindan
Okstindan (sørsamisk: Staajhk'åelkie, Goeksh'åelkie, Uktsiesnjurhtjie eller Vuaks'åelkieh, umesamisk: Vuoks'ålgieh) er et fjellmassiv som ligger på indre Helgeland, i Hemnes kommune i Nordland. I massivet ligger blant annet Oksskolten som med sine 1 916 meter over havet er det høyeste fjellet i Nord-Norge. Det er ni topper med primærfaktor over 130 meter, alle høyere enn 1 500 meter over havet. Blant disse er Okstinden, Okshornet, Vesttinden og Bessedørtinden. Mellom fjellene ligger isbreen Okstindbreen.
Fjellet er tilgjengelig fra flere kanter, men de mest brukte utgangspunktene for turer i Okstindan er Leirskardalen eller Kjennsvatnet i Hemnes kommune.
Dapenghalvøya
Dapenghalvøya eller Dapengbandao (tradisjonell kinesisk: 大鵬半島, forenklet kinesisk: 大鹏半岛, hanyu pinyin: Dàpéngbàndǎo) er en halvøy øst i bydistriktet Longgang i byprefekturet Shenzhen i provinsen Guangdong i Folkerepublikken Kina. Dapengbandao omfatter subdistriktene Kuichong, Dapeng og Nan'ao. Den er omgitt av Mirsbukten (sørvest) og Dayabukten. Dialekten dapenghua dominerer i befolkningen.
Siden slutten av Ming-dynastiet har halvøya hatt befestningen Dapengcheng, som skulle forsvare mot japanske sjørøvere.
Under annen opiumskrig ble det drøftet om halvøya skulle annekteres som del av det britiske Hongkong, men slik ble det ikke.
Under kulturrevolusjonen ble regionen rammet av en alvorlig hungersnød.
Halvøya har en storslagen strand, Xichong, på sin søndre del.
Lars Vilks
Bakgrunn, utdannelse
Vilks, som hadde latvisk-svenske foreldre, var selvlært som kunstner, men akademisk utdannet som kunstteoretiker med doktorgrad i kunstvitenskap ved Lunds universitet fra 1987.
Karriere
Han var deretter midlertidig professor i kunstteori vid Kungliga Konsthögskolan i Stockholm. Han underviste ved Statens kunstakademi i Oslo fra 1988 til 1997 og var deretter, fra 1997 til 2003, professor i kunstteori ved Kunsthøgskolen i Bergen. Som kunstteoretiker ivret han særlig for det institusjonelle kunstbegrepet, først og fremst gjennom sin blogg.
Vilks er særlig kjent for sitt omstridte kunstverk «Nimis», en tårnliknende skulptur av drivved som han begynte på i 1980 og som han fortsatte å bygge på frem til sin død. «Nimis» ligger i naturreservatet Kullaberg ved kysten i Skåne sør i Sverige. Kunstneren erklærte området som Nimis står på som en selvstendig stat som han kalte «Ladonien». I Ladonien finnes også utendørskunstverket «Arx», en «bok» av steiner, blant annet med påførte sidenumre. «Nimis» ble solgt som kunstverk til Joseph Beuys for å omgå kravene til svenske myndigheter siden «Nimis» var ulovlig oppført. Nimis er senere solgt videre til Christo.
Muhammed-tegninger
Vilks fikk mye oppmerksomhet da han sommeren 2007 skulle stille ut pennetegninger av den islamske profeten Muhammed som «rondellhund», men ble refusert og i stedet fikk en av tegningene publisert i den svenske regionavisa Nerikes Allehanda den 19. august 2007.
Han viste først Muhammed-tegninger på kollektivutstillingen «Oh my god!» på Vestfossen Kunstlaboratorium på Vestfossen i Buskerud. Tegningene der vakte få alvorlige reaksjoner fordi de var satt inn i en tematisk sammenheng. Kort tid etter stilte han også ut en enkel skisse i A4-format av profeten utformet som «rondellhund» på en utstilling med temaet «hund» i Linköping i Sverige. Rondellhunder er et svensk gatekunstfenomen som oppstod i november 2006 da fargerike hundefigurer ble plassert av anonyme amatørkunstnere i rundkjøringer, på svensk kalt rondeller. I sin Muhammed-tegning portretterer Vilks Muhammed, noe som bryter med billedforbudet i islam, og plasserer hodet på en hundekropp, et dyr som er urent ifølge islam og som ytterligere forsterker det blasfemiske ved bildet. Tegningen møtte derfor sterke reaksjoner og ble nektet vist på flere andre utstillinger, blant annet i Moderna Museet i Stockholm. Vilks tegnet for øvrig også en «jødepurke», et utbredt antijudaistisk motiv i kirkekunsten i middelalderen, og en «Jesus-elefant» da noen mente han ikke våget å tegne en jøde som et svin. Vilks forsøk på å vise fri og uavhengig kunst ble også forsvart av muslimske og jødiske intellektuelle i Sverige.
Regionavisa Nerikes Allehanda, som utgis i Örebro, publiserte Vilks' tegning av Muhammed som illustrasjon til en kronikk om ytringsfrihet. Dermed oppstod voldsomme reaksjoner. Den 31. august ble det arrangert demonstrasjoner mot tegningene i Pakistan, der dokker som forestilte kunstneren og Sveriges statsminister Fredrik Reinfeldt ble brent. Det ble også avholdt en demonstrasjon utenfor avislokalene i Örebro, og flere land protesterte offisielt mot den publiserte Muhammed-tegningen, deriblant Egypt, Pakistan og Iran, samt Den islamske konferanseorganisasjonen (OIC), som har 57 medlemsland. I nummer 10/2013 av Al-Qaidas nettmagasin Inspire utlovet Al-Qaidas påståtte leder i Irak, Abu Omar al-Baghdadi, en belønning på 100 000 dollar for å ta livet av kunstneren. Al-Baghdadi lovet i tillegg dusør for å ta livet av avisas sjefredaktør Ulf Johansson, og han truet svenske selskaper som IKEA, Volvo og Ericsson. Sveriges muslimske råd (SMR), en av landets største muslimske organisasjoner, tok sterk avstand fra truslene fra al-Baghdadi. Også andre svenske aviser trykket tegningen.
Trusler og drapsforsøk
Den 10. august 2010, dagen etter nyheten om at syv personer var blitt pågrepet i Irland fordi de ble mistenkt for å planlegge drap på Vilks, publiserte flere svenske aviser en av hans omstridte tegninger av Muhammed. Amerikanske myndigheter knyttet den amerikanske kvinnen med tilnavnet Jihad Jane til denne saken.
Den 14. februar 2015 ble Vilks utsatt for et attentat under et debattmøte om ytringsfrihet utenfor et kulturhus i København.
Død
Vilks omkom i en bilulykke på E4 ved Markaryd den 3. oktober 2021 sammen med to politifolk. De var undervis i en sivil politibil da de frontkolliderte med en lastebil. Det skjedde ved at bilen kom over på andre siden av et midtskille. Politiet skulle etterforske om ulykken kunne skyldes på et dekkeksplosjon, og det ble tidlig sagt av politiet at det i utgangspunktet ikke var noe som talte for at det skulle være noe form for attentat.
Dina Meyer
Dina Meyer (født 22. desember 1968) er en amerikansk film- og fjernsynsskuespillerinne, best kjent for sine roller i Starship Troopers og Saw-filmene.
Ulik informasjon på internett sier at hennes fødselsdag er både 22. desember 1968 og 15. juni 1969.
Personlig
Meyer ble født i Queens, New York, der faren som eide et bilverksted bodde. Hun har to brødre, en eldre og en yngre. Meyer elsker å danse og spilte skuespill fra ung alder, men det var ikke før hun gikk ut fra universitet at hun begynte å arbeide for å bli skuespillerinne. Hun gikk på Long Island University, der hun tok hovedfag i forretningsadministrasjon. Blant hennes hobbyer er snowboarding, rollerblading og sykling. Hun bor i Los Angeles.
Hun har ifølge meldinger i media hatt romantiske forhold med både Billy Joel i 2001 og Shane West  fra 2001-2003.
Skuespillerkarriere
Meyers film debut var i fjernsynsfilmen Strapped i 1993, selv om hennes rolle i thrilleren Johnny Mnemonic kanskje var hennes store gjennombrudd. Før det hadde hun også en mindre rolle i ungdomsserien Beverly Hills 90210 som Lucinda Nicholson. I tillegg til Johnny Mnemonic, hadde hun andre roller i sciencefictionproduksjoner, som Starship Troopers, Birds of Prey og Star Trek Nemesis. Tre av hennes mest nylige filmer var skrekkfilmen fra 2004, Saw, fulgt av oppfølgerne Saw II, Saw III og Saw IV. Hun gjorde flere gjesteopptredener på komedieserien Venner for livet (som kjæresten til Joey) og på Miss Match. Hun spilte også en av hovedrollen i serien Point Pleasant. I mars 2006 var Meyer i premiereepisoden av serien Thief som Wanda, men rollen hennes ble ikke med videre i serien.
Asahikawa (Hokkaido)
Asahikawa (旭川市; Asahikawa-shi) er en by i Kamikawa-subprefektur, Hokkaidō, Japan. Byen er hovedstaden i subprefekturet, og den nest største byen på Hokkaidō, der Sapporo er størst. Asahikawa har vært en «kjerneby» siden 1. april 2000. Byen er kjent for Asahiyama dyrepark og matretten Asahikawa ramen.
Barbara Alyn Woods
Barbara Alyn Woods (født 11. mars 1962 i Chicago i Illinois) er en amerikansk skuespiller. Hun spilte rollen som Deb Scott, moren til Nathan Scott, i TV-serien One Tree Hill. Woods har også vært med i en episode av Frustrerte fruer.
Moira Kelly
Moira Kelly (født 6. mars 1968) er en amerikansk skuespiller. Hun er blant annet kjent for sin rolle som Karen Roe, moren til Lucas Scott, i den amerikanske TV-serien One Tree Hill.
WikiLeaks
WikiLeaks er et varslernettsted som publiserer lekkede dokumenter fra styresmakter og andre organisasjoner, og samtidig holder kildene anonyme. Det blir finansiert av private donorer, som alle er anonyme, og tar ikke imot penger fra offentlige myndigheter eller store selskaper.
James Webb-teleskopet
James Webb-teleskopet (engelsk: James Webb Space Telescope, forkortet JWST, og tidligere kjent som Next Generation Space Telescope) er et infrarødt teleskop som er utviklet av NASA i samarbeid med Den europeiske romfartsorganisasjon og Canadas romfartsbyrå. Det er arvtakeren etter Hubble-teleskopet som NASAs flaggskip innen astrofysikk. Teleskopet har forbedret bildeoppløsning og sensitivitet sammenlignet med Hubble, og er i stand til å se dypere inn i universets tidlige tilstand, for eksempel til dannelsen av de første galaksene. Det gir også dypere innsikt i dannelsen av stjerner, planeter og novaer.
WikiLeaks
Om WikiLeaks
WikiLeaks dukket opp på Internett i januar 2007. Nettstedet hevdet at det ble «grunnlagt av kinesiske dissidenter, journalister, matematikere og teknologer fra oppstartselskaper, fra USA, Taiwan, Europa, Australia og Sør-Afrika». De som opprettet WikiLeaks har ikke blitt formelt identifisert. Nettstedet har blitt representert i offentligheten siden januar 2007 av Julian Assange og andre. Assange beskriver seg selv som medlem av WikiLeaks' rådgiverstyre. Nyhetsjournalister i avisen The Australian har kalt Assange for «grunnlegger av WikiLeaks». Per juni 2009 hadde nettstedet over 1 200 registrerte frivillige og listet et rådgiverstyre bestående av Assange, Phillip Adams, Wang Dan, C. J. Hinke, Ben Laurie, Tashi Namgyal Khamsitsang, Xiao Qiang, Chico Whitaker og Wang Youcai. Til tross for å stå på listen, da Khamsitsang ble kontaktet av magasinet Mother Jones i 2010 hevdet han at selv om han hadde mottatt en e-post fra WikiLeaks hadde han aldri gitt sitt ja til å være rådgiver.
Publisering av dokumenter om krigen i Afghanistan 25. juli 2010
Den 25. juli 2010 ga WikiLeaks 91 731 dokumenter til The Guardian, The New York Times, og Der Spiegel. Dokumentene var relatert til krigen i Afghanistan fra januar 2004 til desember 2009, og beskriver enkelthendelser som beskytning av egne soldater og angrep på sivile. Lekkasjens omfang ble av Julian Assange sammenlignet med avsløringen av The Pentagon Papers på 1970-tallet. Dokumentene ble offentliggjort den 25. juli 2010.
Kinas riksvei 304
Kinas riksvei 304 (G304) løper nordvestover fra Dandong i Liaoning mot Holingol i Indre Mongolia. Den er 889 kilometer lang.
James Webb-teleskopet
De første bildene fra teleskopet ble publisert 11. juli 2022, og viste en galaksehop slik den så ut for 4,6 milliarder år siden.
Forsinkelser
Komplikasjoner i forbindelse med byggingen og testingen av teleskopets sensitive instrumenter og prosesser for utskyting førte til en rekke forsinkelser etter at arbeidet ble påbegynt i 1996. Teleskopet var blant annet gjenstand for en stor redesign i 2005. I august 2019 rapporterte NASA at teleskopet var ferdig bygget, og at oppskytingen var planlagt å finne sted i november 2021. Ytterligere problemer førte imidlertid til at oppskytingen ble utsatt til 25. desember samme år.
Navn
Teleskopet er oppkalt etter James E. Webb, som var NASAs administrator fra 1961 til 1968 og spilte en viktig rolle i Apollo-programmet.
De første bildene
Det aller første bildet ble presentert av president Biden den 11. juli 2022. De øvrige bildene ble offentliggjort den 12. juli 2022.
WikiLeaks
Publiseringen av USAs diplomatmeldinger
28. november 2010 startet lekkingen av 251 287 diplomatmeldinger sendt fra USA ambassader. Nettsiden ble utsatt for et tjenestenektangrep dagen publiseringen skulle foregå, men avisene El País, Le Monde, Der Spiegel og The Guardian (som videresendte dokumentene til The New York Times) publiserte artikler basert på notatene samme dag.
James Webb-teleskopet
SMACS 0723
Bildet av galaksehopen SMACS 0723 er JWSTs første «deep field» (dypt område) bilde. Det bruker galaksehopen som en gravitasjonslinse for å få frem detaljer i galakser som ligger bak den. Det vises flere slike som røde buer rundt selve galaksehopen. Bildet viser tusner av galakser som det ikke har vært mulig å ta bilde av tidligere fordi lyset fra dem er rødforskøvet til utenfor den delen av spekteret Hubble kan ta bilde av. Det har aldri før vært tatt et så detaljert bilde av det tidlige universet.
WikiLeaks
Publiseringen av USAs diplomatmeldinger
USAs utenriksminister Hillary Clinton sa at USA fordømte lekkasjene, og at de var «et angrep på USAs utenrikspolitikk og allianser og partnerskap som sikrer global sikkerhet og økonomisk vekst.» USAs forsvarsminister Robert Gates trodde ikke skadene ville bli så store etter lekkasjen: «Faktum er at regjeringer prater med USA fordi det er i deres interesse. Ikke fordi de liker oss, ikke fordi de stoler på oss og ikke fordi de tror vi kan holde på hemmeligheter. Er dette flaut? Ja. Er dette pinlig? Ja. Konsekvensene for amerikansk utenrikspolitikk? Jeg tror de er ganske beskjedne.»
James Webb-teleskopet
Sørlige ringtåken
Sørlige ringtåken (NGC 3132) er en planetarisk tåke omtrent 2,000 lysår borte. Bilder ble tatt både med NIRCam (Near-Infrared Camera) og med MIRI (Mid-Infrared Instrument). NIRCam viser flere detaljer enn det som har vært synlig tidligere. MIRI på sin side viser for første gang at den andre stjernen er omgitt av støv.
Dongguan kraftvarmeverk
Dongguan kraftvarmeverk er et varmekraftverk med trigenerasjon under bygging i prefekturet Dongguan, provinsen Guangdong i det sørlige Kina. Det får en installert produksjonskapasitet på 120 MW. Brenseltypene er kull, kullgass og syngass, og anlegget skal som det første i Kina utstyres med gassifikasjonsanlegg for tregenerasjon hvor energien omdannes til både elektrisitet, fjernvarme, og kuldeenergi. Det skal bli ferdigstilt i 2011.
Pavlov
Pavlov kan vise til:
WikiLeaks
Publiseringen av USAs diplomatmeldinger
Wikileaks' mediestrategi ble endret fra foregående lekkasjer. Istedenfor å legge ut alle dokumentene samtidig, legger de ut et mindre antall artikler daglig, i samarbeid med forskjellige aviser lokalt over hele verden. Etter tolv dager hadde de publisert 1 269 dokumenter.
James Webb-teleskopet
Stephans kvintett
Stephans kvintett består av fire galakser (NGC 7317, NGC 7318A, NGC 7318B og NGC 7319) som ligger omtrent 290 millioner lysår borte, og en (NGC 7320) som ligger ca 40 millioner lysår borte. Bildene viser mange detaljer for første gang. Det mest dramatiske er sjokkbølger av at NGC 7318B kolliderer med gruppen. I NGC 7320 har det blitt mulig å se enkeltstjerner i galaksen.
WikiLeaks
Opptøyene i Tunisia
I januar 2011 ble opptøyene i Tunisia forsterket etter at befolkningen ble kjent med korrupsjonsmistanker som fantes mot president Zine el-Abidine Ben Ali og hans familie. Korrupsjonsanklagene ble lekket av Wikileaks i desember 2010. Det har blitt antydet at lekkasjen var direkte årsak til at landets president ble kastet.
James Webb-teleskopet
Cosmic Cliffs i Carinatåken
Landskapet som det er tatt bilde av her er et område hvor stjerner dannes. JWST tar bilder i infrarødt og er derfor istand til å se gjennom gass og støv som stopper synlig lys. Dette vil gjøre det mulig å lære mer om hvordan stjerner dannes.
De markante strålene i bildene
I alle disse bildene er det stjerner med markante stråler utover. For dette teleskopet er disse strålene ulike de Hubble har. Her er det seks store stråler og to mindre. Dette skyldes diffraksjon. De seks mest markante skyldes hovedspeilets form. De tre stavene som holder sekundærspeilet skaper også slike stråler. For to av de tre stavene faller de sammen med strålene fra hovedspeilet.
Syngrou-Fix
Syngrou-Fix (gresk: Συγγρού-Φιξ) er en stasjon på metroen i Athen. Den ble åpnet 16. november 2000, som ledd i utvidelsen av metroens linje 2 til stasjonen Dafni. Syngrou-Fix ligger ved nordøstre del av Andrea Syngrou-avenyen, som er en av de travleste gatene i Athen. Første del av navnet fikk stasjonen etter denne avenyen. Andre del kom fra bryggeriet Fix, som lå der hvor stasjonen nå ligger, og som har gitt navn til området. Stasjonen har inngang og utgang fra begge sider av avenyen. Fra Syngrou-Fix går det også busser i retning av sentrum, såvel som til flere av Athens forsteder, såsom Voula, Faliro, Nea Smyrni og Kallithea. Det er også overgang til trikk.
Kvaløya (Sømna)
Kvaløya (også kalt Sørkvaløya) er ei øy i Sømna kommune i Nordland. Den har et areal på 9,6 km² og 62 innbyggere.
Follo flyklubb
Follo flyklubb holder til ved Ski flyplass i Akershus. Flyklubben har vinterbase på Rakkestad flyplass. Klubben har per i dag ca. 100 medlemmer, hvorav om lag 70 er aktive flygere. Medlemstallet har holdt seg stabilt de siste årene. I SAS, NAS/Norwegian, Britannia Airways, Widerøe og Sundtair er det i dag flygere som startet sin utdannelse i Follo Flyklubb. Follo flyklubb er medlem av Norges Luftsportforbund og Norges Idrettsforbund gjennom Akershus Idrettskrets. Klubben har de siste årene vært rangert som en av de mest aktive klubbene hva antall flytimer angår og blant annet utfører brannvaktflyvning i sommerhalvåret, et oppdrag som medlemmene i klubben deler på. Klubben assisterer også ved søk og redningstjeneste ved behov.
Fallskjermhopping var tidligere en stor del av klubbvirksomheten, men den har blitt kraftig redusert grunnet harde restriksjoner. En del av klubbens mest rutinerte medlemmer har imidlertid fortsatt oppdrag for fallskjermklubbene på Østlandet. Flyklubbens flystripe, Ski flyplass, er 525 meter lang og 25 meter bred. Banen er ikke åpen for allmenn ferdsel. Bare klubben kan bruke denne, og dispensasjon blir kun gitt ved brannvakt, ambulanseoppdrag ol. Plassen ligger 400ft over havet, og landingsrunden blir fløyet i 1 400ft.
Flyflåte
Follo flyklubb disponerer én Piper PA28-161 LN-NAZ.
Shortsalg
Shortsalg, også kjent som lånesalg, kortsalg, eller «shorting», er når man selger aktiva man ikke eier, med formålet om senere å kjøpe dem tilbake. Ved shortsalg profitterer investoren på prisnedgang, og taper på prisoppgang. Shortsalg er oftest omtalt i forbindelse med verdipapirer og råvarer. Dette inkluderer aksjer, obligasjoner, forwardkontrakter, opsjoner, råolje, naturgass, gull, korn, malm og annet.